# TARNYBINIŲ STOČIŲ TALPINIMO IR PRIEGLOBOS PASLAUGŲ TEIKIMO SUTARTIS

2019 m. spalio 24 d. Nr. S1-163-2019 (4.17)

Vilnius

**Lietuvos Respublikos vyriausioji rinkimų komisija** (toliau – paslaugų gavėjas), atstovaujama Lietuvos Respublikos vyriausiosios rinkimų komisijos pirmininkės Lauros Matjošaitytės, veikiančios pagal Lietuvos Respublikos vyriausiosios rinkimų komisijos įstatymą, ir

**UAB „Baltnetos komunikacijos“** (toliau – paslaugų teikėjas), atstovaujama klientų aptarnavimo skyriaus vadovo Piotr Kozlovskij, veikiančio pagal 2019-05-02 jam suteiktą įgaliojimą Nr. BK 491, sudarė šią sutartį, kurioje paslaugų teikėjas ir paslaugų gavėjas kartu vadinami šalimis, o kiekvienas atskirai – šalimi.

# 1. SUTARTIES DALYKAS

## 1.1. Paslaugų teikėjas įsipareigoja sutartyje nustatytomis sąlygomis ir tvarka suteikti paslaugų gavėjui tarnybinių stočių talpinimo ir prieglobos paslaugas (toliau – paslaugos) pagal techninę specifikaciją (neatskiriama sutarties dalis), o paslaugų gavėjas įsipareigoja priimti iš paslaugų teikėjo kokybiškai ir laiku suteiktas paslaugas ir sumokėti už ją pagal sutartyje numatytą įkainį sutartyje nustatytomis mokėjimo sąlygomis ir tvarka.

**2. Sutarties kaina IR MOKĖJIMO SĄLYGOS**

2.1. Bendra sutarties kaina 36 (trisdešimt šešių) mėn. laikotarpiui negali viršyti 413 820,00Eur (keturių šimtų trylikos tūkstančių ir aštuonių šimtų dvidešimt eurų ir 0 ct), įskaitant pridėtinės vertės mokestį (toliau – PVM).

2.2. 1 mėn. įkainis – 9 500 Eur be PVM (11 495 Eur su PVM).

2.3. Sutarčiai taikoma fiksuoto įkainio kainodara.

2.4. Paslaugų gavėjas sumoka paslaugų teikėjui už faktiškai atliktas paslaugas (paslaugų dalį)ne vėliau kaip per 30 (trisdešimt) kalendorinių dienų nuo paslaugų perdavimo-priėmimo akto pasirašymo / ataskaitos pateikimo ir sąskaitos faktūros gavimo iš paslaugų teikėjo dienos. Mokėjimas atliekamas pavedimu į šioje sutartyje nurodytą paslaugų teikėjo banko sąskaitą. Šios sutarties kaina ir kiti mokėjimai pagal šią sutartį (jei tokių yra) yra apskaičiuojami ir atliekami eurais. Jei paslaugų gavėjas atsiskaitymui su paslaugų teikėju laiku negauna finansavimo, per 3 (tris) darbo dienas raštu praneša apie tai paslaugų teikėjui. Šiuo atveju delspinigiai paslaugų teikėjo naudai neskaičiuojami. Paslaugų teikėjas sąskaitas faktūras ir jas pagrindžiančius dokumentus paslaugų gavėjui privalo pateikti per informacinę sistemą „E. sąskaita“. Sąskaitoje faktūroje, be kitų privalomų rekvizitų, privalo būti įrašytas sutarties numeris ir data. Sąskaita faktūra privalo būti išrašoma nurodant paslaugų pavadinimą arba jų sutrumpinimą, o kaina turi būti nurodoma tiek skaičių po kablelio, kiek nurodyta pasiūlyme.

2.5. Šios sutarties galiojimo laikotarpiu sutarties kaina yra nekintama. Ji nebus perskaičiuojama pagal bendro kainų lygio kitimą ar paslaugų grupių kainų pokyčius. Į šios sutarties kainą įskaityti visi paslaugų teikėjui privalomi mokėti mokesčiai ir visos išlaidos reikalingos tinkamam šios sutarties įvykdymui.

2.6. Sutarties kaina dėl pasikeitusių mokesčių bus perskaičiuojama tokia tvarka:

2.6.1 pasikeitus PVM, sutarties kaina bus perskaičiuojama. Pasikeitus kitiems mokesčiams, sutarties kaina nebus perskaičiuojama;

2.6.2. pasikeitus PVM tarifo dydžiui, sutarties kainą sudarantis PVM tarifas nesuteiktoms paslaugoms keičiamas (mažinamas ar didinamas) pagal Lietuvos Respublikos galiojančius teisės aktus;

2.6.3. atskiras rašytinis susitarimas dėl kainų perskaičiavimo nebus pasirašomas; perskaičiuotos kainos taikant naują PVM tarifą nurodomos sąskaitoje faktūroje;

2.6.4. perskaičiuotos kainos pradedamos taikyti nuo pakeisto PVM tarifo įsigaliojimo dienos.

**3. SUTARTIES VYKDYMAS**

3.1. Paslaugos turi būti teikiamos nuo sutarties įsigaliojimo dienos.

3.2. Už šios sutarties vykdymą, paslaugų perdavimo-priėmimo aktų derinimą, sąskaitų faktūrų derinimą, taip pat už informacijos teikimą techniniais klausimais, už pastabų teikimą paslaugų gavėjui atstovaujantis atsakingas asmuo yra Vyriausiosios rinkimų komisijos Kompiuterinių technologijų skyriaus vedėjas Darius Gaižauskas, tel. (8 5) 239 6976, el. p. darius.gaizauskas@vrk.lt, jam nesant – Kompiuterinių technologijų skyriaus vyriausioji specialistė Eglė Buzaitė, tel. (8 5) 239 6464, el. p. egle.buzaite@vrk.lt, už šios sutarties ir jos pakeitimų paskelbimą atsakingas asmuo –Vyriausiosios rinkimų komisijos Rinkimų organizavimo skyriaus vyriausioji specialistė Dovilė Medžiūnaitė, tel. (8 5) 239 6452, el. p. dovile.medziunaite@vrk.lt, o paslaugų teikėjui atstovaujantis atsakingas asmuo – klientų aptarnavimo skyriaus vadovas Piotr Kozlovskij, tel. +370 65028018, el. p. piotr.kozlovskij@balt.net.

#

**4. PaslaugŲ teikėjo teisės ir pareigos**

4.1. Paslaugų teikėjas įsipareigoja:

4.1.1. sutartyje numatytas paslaugas teikti laiku, savo rizika ir sąskaita kaip įmanoma rūpestingai bei efektyviai, įskaitant, bet neapsiribojant, paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius;

4.1.2. paslaugas teikti vadovaujantis techninės specifikacijos reikalavimais pagal paslaugų gavėjo faktinius poreikius;

4.1.3. suteikęs sutartyje numatytas paslaugas (paslaugų dalį) ne vėliau kaip per 5 (penkias) dienas pateikia paslaugų gavėjui paslaugų (paslaugų dalies) perdavimo-priėmimo aktą pasirašymui (išskyrus atvejus, kai teikiama ataskaita);

4.1.4. paslaugų gavėjui šios sutarties 5.2.1 papunktyje numatytais terminais ir tvarka pareiškus argumentuotas pastabas dėl nekokybiško ir (ar) netinkamo paslaugų (paslaugų dalies) teikimo, savo lėšomis ištaisyti netinkamai suteiktas paslaugas (ar paslaugų dalį) šalių suderintais terminais ir būdais;

4.1.5. už tinkamai ir laiku suteiktas paslaugas (paslaugų dalį) pateikti paslaugų gavėjui sąskaitą faktūrą;

4.1.6. kitos sutartyje ir teisės aktuose numatytos teisės.

4.2. Paslaugų teikėjo teisės:

4.2.1. prašyti iš paslaugų gavėjo pateikti turimą informaciją, reikalingą vykdant šią sutartį;

4.2.2. kitos šioje sutartyje ir teisės aktuose numatytos teisės.

**5. paslaugŲ gavėjo teisės ir pareigos**

5.1. Paslaugų gavėjas įsipareigoja:

5.1.1. paslaugų teikėjo prašymu teikti jam turimą informaciją, reikalingą šios sutarties vykdymui;

5.1.2. teikdamas paslaugų teikėjui informaciją arba dokumentus, užtikrinti, kad dokumentuose pateikiama informacija yra teisinga ir neklaidinanti;

5.1.3. per 10 (dešimt) darbo dienų pasirašyti paslaugų (paslaugų dalies) perdavimo-priėmimo aktą, jei paslaugų teikėjas tinkamai ir laiku suteikė sutartyje numatytas paslaugas (paslaugų dalį)(išskyrus atvejus, kai teikiama ataskaita);

5.1.4. sumokėti už tinkamai ir laiku suteiktas paslaugas (paslaugų dalį) pagal pateiktą sąskaitą faktūrą.

5.2. Paslaugų gavėjo teisės:

5.2.1. per 5 (penkias) darbo dienas nuo paslaugų (paslaugų dalies) suteikimo dienos raštu / el. paštu reikšti argumentuotas pastabas dėl nekokybiško ir (ar) netinkamo paslaugų (paslaugų dalies) teikimo ir reikalavimus dėl tokio sutarties trūkumo ištaisymo terminų ir būdų;

5.2.2. atsisakyti priimti paslaugas (paslaugų dalį), jei ji neatitinka šios sutarties sąlygų;

5.2.3. priskaičiuotas delspinigių ir (ar) baudų sumas išskaičiuoti iš paslaugų teikėjui mokėtinų sumų;

5.2.4. kitos šioje sutartyje ir teisės aktuose nustatytos teisės.

**6. ŠALIŲ ATSAKOMYBĖ**

 6.1. Šalis, dėl savo kaltės praleidusi prievolės įvykdymo terminą, kitai šaliai pareikalavus, moka 0,02 proc. delspinigius už kiekvieną pavėluotą dieną nuo neįvykdytų sutartinių įsipareigojimų dalies. Delspinigių sumokėjimas neatleidžia nuo sutarties įsipareigojimų vykdymo.

 6.2. Jei ne dėl paslaugų gavėjo kaltės paslaugų teikėjas nevykdo ar netinkamai vykdo sutarties esminius įsipareigojimus, paslaugų gavėjas raštu įspėjęs paslaugų teikėją gali arba nutraukti šią sutartį ir (ar) reikalauti sumokėti baudą, lygią 10 proc. nesuteiktų ar netinkamai suteiktų paslaugų (paslaugų dalies) vertės.

 6.3. Šalys įsipareigoja susilaikyti nuo veiksmų, kuriais būtų pažeistos šios sutarties sąlygos, kurie darytų žalą šalių interesams, geram vardui ir tarpusavio bendradarbiavimui.

**7. KONFIDENCIALUMAS**

7.1. kiekviena šalis įsipareigoja neatskleisti jokios vykdant sutartį iš kitos šalies gautos ar su sutarties vykdymu susijusios informacijos jokiems tretiesiems asmenims be išankstinio rašytinio kitos šalies sutikimo ir visą šią informaciją laikyti konfidencialia, nebent tokios informacijos atskleidimas būtų privalomas pagal Lietuvos Respublikoje galiojančius teisės aktus.

7.2. Šalys įsipareigoja nenaudoti ir neviešinti konfidencialios informacijos jokiais kitais tikslais, išskyrus teisės aktuose numatytus atvejus.

7.3. Kiekviena šalis privalo užtikrinti, kad būtų laikomasi Lietuvos Respublikos teisės aktų, reglamentuojančių valstybės, tarnybos ar komercinę paslaptis ir duomenų apsaugą.

7.4. Paslaugų teikėjas negali paslaugų gavėjo duomenų naudoti tiesioginės rinkodaros tikslais (taip pat ir reklaminio pobūdžio pranešimams siųsti).

7.5. Šioje sutartyje aptartos konfidencialumo sąlygos yra neterminuotos.

**8. NENUGALIMOS JĖGOS APLINKYBĖS**

8.1. Šalys neatsako už dalinį ar visišką prisiimtų sutartinių įsipareigojimų neįvykdymą, jeigu įrodo, kad įsipareigojimų neįvykdė dėl nenugalimos jėgos (*force majeure*) aplinkybių.

8.2. Sutarties šalis, kuri dėl nenugalimos jėgos aplinkybių negali įvykdyti savo sutartinių įsipareigojimų, privalo nedelsdama, bet ne vėliau kaip per 3 (tris) kalendorines dienas nuo aplinkybių atsiradimo ar paaiškėjimo dienos, raštu informuoti apie tai kitą šalį.

8.3. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. Pažymos dėl nenugalimos jėgos aplinkybių patvirtinimo išduodamos vadovaujantis Nenugalimos jėgos (*force majeure*) aplinkybes liudijančių pažymų išdavimo tvarka, patvirtinta Lietuvos Respublikos Vyriausybės 1997 m. kovo 13 d. nutarimu Nr. 222 „Dėl Nenugalimos jėgos (*force majeure*) aplinkybes liudijančių pažymų išdavimo tvarkos patvirtinimo“.

8.4. Pagrindas atleisti nuo atsakomybės sutarties šalį, kuri dėl nenugalimos jėgos aplinkybių negali įvykdyti savo sutartinių įsipareigojimų, atsiranda nuo nenugalimos jėgos aplinkybių atsiradimo ar paaiškėjimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu sutarties šalis laiku nepateikia pranešimo ar, nesant galimybės pateikti pranešimą, kitaip neinformuoja apie negalėjimą įvykdyti sutartinius įsipareigojimus, ji privalo kompensuoti kitai sutarties šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

8.5. Jei nenugalimos jėgos (*force majeure*) aplinkybės trunka ilgiau kaip 10 (dešimt) kalendorinių dienų, tuomet, nepaisant šios sutarties įvykdymo termino pratęsimo, kuris dėl minėtųjų aplinkybių gali būti paslaugų teikėjui suteiktas, bet kuri šios sutarties šalis turi teisę nutraukti šią sutartį įspėdama apie tai kitą šalį prieš 5 (penkias) kalendorines dienas. Jei pasibaigus šiam 5 (penkių) kalendorinių dienų laikotarpiui nenugalimos jėgos (*force majeure*) aplinkybės vis dar yra, ši sutartis nutraukiama ir pagal šios sutarties sąlygas šalys atleidžiamos nuo tolesnio šios sutarties vykdymo.

**9. SUTARTIES GALIOJIMAS, pakeitimas IR NUTRAUKIMAS**

9.1. Ši sutartis įsigalioja 2019 m. lapkričio 4 d., kai sutartį pasirašo abi šalys, patvirtina antspaudais (jei tokie yra), yra gautas sutarties įvykdymo užtikrinimas, ir galioja iki visiško šalių įsipareigojimų pagal šią sutartį įvykdymo arba iki lėšų, nurodytų sutarties 2.1 papunktyje panaudojimo, arba šios sutarties nutraukimo, tačiau ne ilgiau kaip 36 mėn. Sutartis negali būti pratęsiama.

9.2. Paslaugų gavėjas, ne vėliau kaip per 3 (tris) darbo dienas raštu informavęs paslaugų teikėją, turi teisę vienašališkai nutraukti sutartį, jeigu:

9.2.1. ji buvo pakeista pažeidžiant Viešųjų pirkimų įstatymo 89 straipsnį;

9.2.2. paaiškėjo, kad paslaugų teikėjas turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 d., 3 d. ir 4 d. (t. y. dėl pašalinimo pagrindų);

9.2.3. paaiškėjo, kad su paslaugų teikėju neturėjo būti sudaryta sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;

9.2.4. paslaugų teikėjas sutarties nevykdo ar paslaugų teikėjo teikiamų paslaugų kokybė neatitinka sutartyje ir jos prieduose nustatytų reikalavimų, kai paslaugų teikėjas po raštu pateikto paslaugų gavėjo pranešimo apie trūkumus, jų nepašalina per šalių suderintą protingą terminą, kuris negali būti ilgesnis kaip 30 dienų;

9.2.5. paslaugų teikėjas siekia padidinti sutarties kainą, išskyrus sutarties 2.5 papunktyje numatytą atvejį;

9.2.6. paslaugų teikėjas bankrutuoja arba yra likviduojamas, sustabdo ūkinę veiklą arba teisės aktuose nustatyta tvarka susidaro analogiška situacija;

9.2.7. paslaugų teikėjas, vykdydamas sutartį, pažeidžia paslaugų tinkamo suteikimo terminus ir dėl ko kyla pagrįsta rizika pažeisti techninės specifikacijos reikalavimus ir terminus.

9.3. Paslaugų gavėjas, nesant paslaugų teikėjo kaltės, turi teisę vienašališkai nutraukti sutartį įspėjęs apie tai paslaugų teikėją ne vėliau kaip prieš 60 (trisdešimt) kalendorinių dienų, nepaisydamas to, kad paslaugų teikėjas jau pradėjo ją vykdyti. Šiuo atveju paslaugų gavėjas privalo sumokėti paslaugų teikėjui už iki sutarties nutraukimo tinkamai suteiktas paslaugas.

9.4. Ši sutartis gali būti nutraukiama šalių rašytiniu susitarimu.

9.5. Ši sutartis gali būti nutraukta kitais Lietuvos Respublikos teisės aktuose nustatytais pagrindais.

9.6. Šios sutarties nutraukimas neatleidžia šalių nuo įsipareigojimų visiškai atsiskaityti viena su kita, taip pat nepanaikina teisės reikalauti atlyginti nuostolius, atsiradusius dėl įsipareigojimų pagal šią sutartį nevykdymo ar netinkamo vykdymo, net jeigu tokie įsiskolinimai tapo žinomi po šios sutarties nutraukimo dienos.

9.7. Paslaugų teikėjas pirkimo sutarties įvykdymą privalo užtikrinti Lietuvos Respublikos civilinio kodekso nustatytomis prievolių įvykdymo užtikrinimo priemonėmis – banko garantija arba draudimo kompanijos laidavimu raštu. Sutarties įvykdymo užtikrinimas privalo būti pateiktas kiekvienai pirkimo objekto daliai atskirai. Pirkimo sutarties įvykdymo laidavimas arba garantija turi būti pateikti paslaugų gavėjui per 5 (penkias) darbo dienas nuo sutarties pasirašymo dienos. Pirkimo sutarties įvykdymo laidavimą arba garantiją patvirtinantis raštas, paslaugų teikėjui paprašius, grąžinamas įvykdžius pagrindinės pirkimo sutarties sąlygas. Paslaugų teikėjui ir garantui (laiduotojui) keliami šie pagrindinės sutarties įvykdymo, garantijos (laidavimo) pateikimo, jos turinio ir formos reikalavimai: 1. paslaugų teikėjas iki sutarties sudarymo privalės paslaugų gavėjui pateikti tinkamai įformintą, atitinkančią Lietuvos Respublikos teisės aktų reikalavimus, banko arba draudimo bendrovės besąlygišką ir neatšaukiamą sutarties sąlygų įvykdymo garantiją (laidavimą) paslaugų gavėjui priimtina forma bei visus ją lydinčius dokumentus (originalus) tokiomis sąlygomis: 1.1. garantas (laiduotojas): bankas arba draudimo bendrovė; 1.2. garantijos (laidavimo) suma: ne mažiau kaip 5 procentai nuo bendros pirkimo sutarties kainos (su PVM) (kiekvienai pirkimo objekto daliai atskirai). 2. jei paslaugų gavėjas pasinaudoja sutarties įvykdymo užtikrinimu, paslaugų teikėjas, siekdamas toliau vykdyti sutarties įsipareigojimus, privalo per 5 (penkias) darbo dienas pateikti paslaugų gavėjui naują sutarties sąlygų įvykdymo garantiją (laidavimą), kurios dydis turi būti ne mažesnis kaip nurodyta pirkimo dokumentų 1.2 papunktyje; 3. garantijos (laidavimo) galiojimo terminas – sutarties užtikrinimas turi galioti visą sutarties laikotarpį ir ne trumpiau kaip 30 kalendorinių dienų sutarčiai pasibaigus; 4. garantijos (laidavimo) dalykas: bet koks paslaugų teikėjo prievolių pagal sutartį ir jos priedus pažeidimas, dalinis ar visiškas jų nevykdymas ar netinkamas jų vykdymas; 5. garantijos (laidavimo) sumos išmokėjimo sąlygos ir tvarka: per 10 (dešimt) darbo dienų nuo pirmo rašytinio paslaugų gavėjo pranešimo garantui (laiduotojui) apie paslaugų teikėjo sutartyje nustatytų prievolių pažeidimą, dalinį ar visišką jų nevykdymą arba netinkamą vykdymą. Garantas (laiduotojas) neturi teisės reikalauti, kad paslaugų gavėjas pagrįstų savo reikalavimą. Paslaugų gavėjas pranešime garantui (laiduotojui) nurodys, kad garantijos (laidavimo) suma jam priklauso dėl to, kad paslaugų teikėjas iš dalies ar visiškai neįvykdė sutarties sąlygų ar kitaip pažeidė sutartį. Jei paslaugų teikėjas nepateikia reikalavimus atitinkančio sutarties įvykdymo užtikrinimo, pirkimo sutartis neįsigalioja. Pirkimo sutarties įvykdymo garantiją (laidavimą) patvirtinantis raštas, paslaugų teikėjui paprašius, grąžinamas tinkamai įvykdžius visas pirkimo sutarties sąlygas.

9.8. Šios sutarties sąlygos jos galiojimo laikotarpiu gali būti keičiamos Viešųjų pirkimų įstatymo 89 straipsnyje nustatyta tvarka. Neleidžiami tokie pakeitimai ar pasirinkimo galimybės, dėl kurių iš esmės pasikeistų pirkimo sutarties pobūdis.

9.9. Pasikeitus šalių pavadinimams, adresams, telefonų numeriams, banko rekvizitams ar už sutarties vykdymą atsakingiems asmenims, sutarties šalys įsipareigoja raštu per 3 (tris) darbo dienas nuo pasikeitimo raštu informuoti apie tai viena kitą. Šaliai informavus kitą šalį apie šiame papunktyje nurodytus pakeitimus, be papildomo rašytinio susitarimo šalys jais vadovaujasi ir taiko. Šalis, neįvykdžiusi šių reikalavimų, negali pareikšti pretenzijų ar atsikirtimų, kad šalių veiksmai, atlikti pagal paskutinius joms žinomus kitos šalies rekvizitus ir (ar) už sutarties vykdymą atsakingų asmenų kontaktus, neatitinka sutarties sąlygų arba kad ji negavo pranešimų, siųstų jai pagal tuos rekvizitus ir (ar) už sutarties vykdymą atsakingų asmenų kontaktus.

9.10. Visi sutarties pakeitimai ir papildymai galioja tik tada, kai jie sudaryti raštu, pasirašyti šalių ar jų įgaliotų atstovų, patvirtinti antspaudais (jei tokie yra) ir užregistruoti Lietuvos Respublikos vyriausioje rinkimų komisijoje, išskyrus sutarties 9.9 papunktyje nurodytus atvejus. Sutarties pakeitimai ar papildymai yra neatskiriama sutarties dalis.

**10. ginčų sprendimas**

* 1. Visi tarp šalių kilę ginčai ar nesutarimai, susiję su šia sutartimi, turi būti sprendžiami derybų būdu. Šalims nesutarus, ginčai sprendžiami Lietuvos Respublikos teisės aktų nustatyta tvarka Lietuvos Respublikos teismuose.

**11. kitos sąlygos**

11.1. Nė viena iš šalių neturi teisės perduoti trečiajam asmeniui teisių ir įsipareigojimų pagal šią sutartį be rašytinio kitos šalies sutikimo.

11.2. Jei tiekėjas savo pasiūlyme nurodė, kad vykdant pirkimo sutartį bus pasitelkiami subtiekėjai, šie subtiekėjai nurodomi pirkimo sutartyje. Nurodytus subtiekėjus (jei jie nurodyti) galima keisti tik raštu informavus apie tai paslaugų gavėją nurodant pagrįstas keitimo priežastis ir gavus raštišką paslaugų gavėjo sutikimą. Naujai siūlomas subtiekėjas turi atitikti konkurso sąlygose keičiamam subtiekėjui numatytus reikalavimus. Paslaugų teikėjas bet kokiu atveju atsako už visus pagal pirkimo sutartį prisiimtus įsipareigojimus, nepaisant to, ar jiems vykdyti bus pasitelkiami subtiekėjai. Pagrįstomis subtiekėjo keitimo priežastimis laikomos priežastys, kai tiekėjo pasiūlytas subtiekėjas (-ai) dėl objektyvių priežasčių (subtiekėjui bankrutavus ar susidarius analogiškai situacijai, nutrūkus teisiniams santykiams su tiekėju, subtiekėjui atsisakius teikti paslaugas ir pan.) nebegali teikti visų ar dalies pirkimo sutartyje nurodytų paslaugų. Paslaugų gavėjui sutikus su subtiekėjo (-ų) pakeitimu, paslaugų gavėjas kartu su paslaugų teikėju raštu sudaro susitarimą dėl subtiekėjo (-ų) pakeitimo. Šis susitarimas yra neatskiriama pirkimo sutarties dalis. Subtiekėjo (-ų) keitimo tvarkos pažeidimas laikomas esminiu pirkimo sutarties pažeidimu.

11.3. Vykdydamos ir aiškindamos šios sutarties sąlygas, taip pat spręsdamos šios sutarties nereglamentuotus klausimus, šalys vadovaujasi Lietuvos Respublikos įstatymais ir kitais teisės aktais.

11.4. Šalys pareiškia, kad jų atstovai, pasirašę šią sutartį, veikia suteiktų įgalinimų ribose, kurie suteikti nepažeidžiant Lietuvos Respublikos įstatymų, šalių įstatų (nuostatų) ar statuto, valdymo organų reglamentų ir kitų norminių aktų reikalavimų.

11.5. Visi šios sutarties šalių su šia sutartimi susiję tarpusavio pranešimai yra pateikiami raštu šioje sutartyje nurodytais adresais. Skubūs pranešimai gali būti perduodami šalims šioje sutartyje nurodytais faksais arba elektroniniu paštu. Tokiu atveju šalis, gavusi šią informaciją, privalo nedelsdama patvirtinti jos gavimo faktą.

11.6. Ši sutartis sudaryta dviem egzemplioriais lietuvių kalba, po vieną kiekvienai sutarties šaliai. Kiekvienas sutarties egzempliorius turi vienodą juridinę galią.

11.7. Neatskiriama sutarties dalis – techninė specifikacija.

**12. ŠALIŲ REKVIZITAI**

|  |  |  |
| --- | --- | --- |
| **Paslaugų gavėjas:**Lietuvos Respublikos vyriausioji rinkimų komisija |  | **Paslaugų teikėjas:**UAB „Baltnetos komunikacijos“ |
| Įstaigos kodas 188607150Gynėjų g. 8, 01109 VilniusTel. +370 5 239 6902Faksas +370 5 239 6960A. s. LT07 7300 0100 0245 7425 „Swedbank“, AB |  | Įmonės kodas 125145862Panerių g. 26, LT-03209 VilniusTel. +370 5 274 54 44A. s. LT364010042400314010Luminor, AB |
| **Pirmininkė**  A. V. Laura Matjošaitytė |  | **Klientų aptarnavimo skyriaus vadovas**  A. V. **Piotr Kozlovskij** |